Συντεταγμένες: 48°10′0.000″N 0°40′0.000″W﻿ / ﻿48.16666667°N 0.66666667°W﻿ / 48.16666667; -0.66666667

Η **Μαγιέν** (γαλλικά: *Mayenne*) είναι γαλλικός νομός της διοικητικής περιοχής Περιοχή του Λίγηρα. Ο νομός έλαβε το όνομά του από τον ποταμό Μαγιέν που τον διασχίζει. Το έδαφος του νομού αποτελούσε το δυτικό μισό της ιστορικής επαρχίας Μαιν. 

Το INSEE και το Ταχυδρομείο του αποδίδουν τον κωδικό 53. Πρωτεύουσα είναι η Λαβάλ και μεγαλύτερες πόλεις και υπονομαρχίες η Μαγιέν και το Σατώ-Γκοντιέ.

Οι κάτοικοί του ονομάζονται Μαγιεναί και Μαγιεναίζ.

Ο νομός έχει πληθυσμό 307.688 κατοίκους (2016) και 261 κοινότητες. Παρά τη μέτρια πληθυσμιακή ανάπτυξη, η Μαγιέν παραμένει ο λιγότερο κατοικημένος νομός της Περιοχής του Λίγηρα.

Γεωγραφική θέση
---------------

Ο ποταμός Μαγιέν στη Λαβάλ
Ο νομός Μαγιέν ανήκει στη διοικητική περιοχή Περιοχή του Λίγηρα, στα δυτικά της Γαλλίας. Συνορεύει στο βορρά με τους νομούς Μανς και Ορν, στα ανατολικά με το νομό Σαρτ, στα νότια με το νομό Μαιν-ε-Λουάρ και στα δυτικά με το νομό Ιλ-ε-Βιλαίν.

Πρωτεύουσα και μεγαλύτερη πόλη του νομού είναι η Λαβάλ, που βρίσκεται σε απόσταση 246 χιλιομέτρων κατ'ευθεία γραμμή νοτιοδυτικά του Παρισιού.

Ο νομός σχηματίζει ένα περίπου ορθογώνιο σχήμα μήκους 90 χιλιομέτρων μήκους 77 χιλιομέτρων, συνολικής επιφάνειας περίπου 5.175 χιλιομέτρων. Ο ποταμός Μαγιέν ρέει κεντρικά μέσω αυτού από βορρά προς νότο, διαρρέοντας τις πόλεις Μαγιέν, Λαβάλ και Σατώ-Γκοντιέ. Μόλις βγει από το νομό, ο ποταμός ενώνεται με τον ποταμό Σαρτ και σχηματίζουν τον ποταμό Μαιν που αργότερα εκβάλει στον Λίγηρα. 

Η μεγαλύτερη επιφάνεια του νομού είναι σε μεγάλο βαθμό επίπεδη, αλλά υπάρχουν και λοφώδεις περιοχές και μερικές απότομες κοιλάδες και χαράδρες. Από την συνολική έκταση 1.275.532 στρεμμάτων, περίπου 875.000 στρέμματα είναι αρόσιμα, με σχιστοψαμμιτικά εδάφη μέτριας αποδοτικότητας, 170.000 στρέμματα είναι βοσκότοποι και φυσικά λιβάδια, 65.000 στρέμματα είναι δάση (δάση του Μαγιέν, Πάιγ, λα Γκραντ Σαρνί) και 50.000 στρέμματα αποτελεί το ορεινό τοπίο. Στα βόρεια βρίσκεται η οροσειρά της Αρμορικής, ένα οροπέδιο που έχει διαβρωθεί με την πάροδο του χρόνου, η υψηλότερη κορυφή του οποίου, το όρος Αβαλουάρ, είναι το υψηλότερο σημείο του νομού με υψόμετρο 417 μέτρα. Στα νότια αυτού του οροπεδίου εκτείνεται μια χαμηλή οροσειρά που χωρίζει την κοιλάδα του ποταμού Μαγιέν από την κοιλάδα του ποταμού Βιλαίν.

Ιστορία
-------

Η επαρχία Μαιν. Το τμήμα της που αντιστοιχεί στο νομό Μαγιέν, στα αριστερά
Ο νομός Μαγιέν είναι ένας από τους αρχικά 83 νομούς (σήμερα 101) , που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789.

Αντιστοιχεί κυρίως στο Κάτω Μαιν, το οποίο αποτελούσε το δυτικό μισό της ιστορικής επαρχίας Μαιν. Νότια, το ένα τρίτο του νομού ήταν ωστόσο περιοχή του Ανζού, και ονομάζεται επίσης «Ανδεγαυική Μαγιέν» (Mayenne Angevin). Το Ανζού βρίσκεται επίσης στη φυσική περιοχή της κοιλάδας του Λίγηρα.

Η ιστορία του νομού αρχίζει από την Προϊστορία, καθώς η περιοχή κατοικήθηκε ήδη από την Παλαιολιθική εποχή όπως μαρτυρούν τα αρχαιολογικά ευρήματα, συνεχίζει με τη Γαλλο-Ρωμαϊκή περίοδο από το 57 π.Χ. με την πόλη Noviodunum, την εγκατάσταση των Φράγκων από τον 5ο αιώνα, τις νορμανδικές επιδρομές κατά τον 9ο και 10ο αιώνα, τις συγκρούσεις μεταξύ Γαλλίας και Αγγλίας κατά τον Μεσαίωνα και στη συνέχεια την εξέγερση των Σουάνων κατά την Γαλλική Επανάσταση. Η αποκατάσταση της περιοχής ήδη από την Αναγέννηση επέτρεψε μια ορισμένη οικονομική άνθηση και μέχρι τον 19ο αιώνα, η καλλιέργεια και η υφαντουργία του λιναριού καθώς και η μεταλλουργία ήταν οι κύριες δραστηριότητες της περιοχής. Τον 20ό αιώνα η περιοχή επλήγη από την αστυφιλία και μέσα σε έναν αιώνα έχασε πάνω από το ένα τέταρτο του πληθυσμού της και εξακολουθεί να είναι αραιοκατοικημένη, παρ' όλα αυτά όμως η Μαγιέν αναπροσανατόλισε την οικονομία της προς την παραγωγή γαλακτοκομικών προϊόντων και την αγροβιομηχανία.

Διοικητική διαίρεση
-------------------

Τα διοικητικά διαμερίσματα του νομού Μαγιέν
Ο νομός Μαγιέν αποτελείται από 3 διοικητικά διαμερίσματα, 17 καντόνια και 242 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κατ./χμ² | Κωδ.
INSEE |
| --- | --- | --- | --- | --- | --- | --- |
| Σατώ-Γκοντιέ | 4 | 76 | 73.769 | 1.527,39 | 48 | 531 |
| Λαβάλ | 7 | 34 | 112.937 | 685,17 | 165 | 532 |
| Μαγιέν | 9 | 132 | 120.982 | 2.961,75 | 41 | 533 |
| Σύνολο νομού | 17 | 242 | 307.688 | 5.174,31 | 59 | 53 |

Πόλεις
------

  

Οι μεγαλύτερες πόλεις του νομού Μαγιέν είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Λαβάλ | 49.492 | Λαβάλ |
| Σατώ-Γκοντιέ-συρ-Μαγιέν | 16.858 | Σατώ-Γκοντιέ |
| Μαγιέν | 12.893 | Μαγιέν |
| Εβρόν | 8.757 |
| Σαιν-Μπερτεβάν | 7.344 | Λαβάλ |
| Μπονσάν-λε-Λαβάλ | 5.948 |
| Σανζέ | 5.950 |
| Ερνέ | 5.731 |

Οικονομία
---------

Ο νομός Μαγιέν είναι κυρίως αγροτικός, με το 80% της περιοχής να χρησιμοποιείται για τη γεωργία, το 8% για την αστική περιοχή και το υπόλοιπο για τα δάση, χερσότοπους και φυτείες. Η κτηνοτροφία κυριαρχεί, με την εκτροφή βοοειδών, αλόγων και χοίρων, ονομαστές είναι η ράτσα χοίρων του Κραόν και η ράτσα προβάτων της περιοχής Μαιν, ενώ η μελισσοκομία είναι σημαντική. Το έδαφος είναι γενικά φτωχό, αλλά έχει καλύτερη ποιότητα γύρω από το Λαβάλ και το Σατώ-Γκοντιέ. Σε αυτά τα μέρη καλλιεργείται καλαμπόκι και υπάρχουν καλλιέργειες με καννάβι, λινάρι, σίτο, κριθάρι ζυθοποιίας, φρούτα και αμπελοκαλλιέργειες. Υπάρχουν πολλά περιβόλια μήλων και παράγονται μεγάλες ποσότητες μηλίτη. Ο νομός είναι πλούσιος σε ορυκτούς πόρους. Σίδηρος και άνθρακας εξορύσσονται και υπάρχουν λατομεία για μάρμαρο, σχιστόλιθο, πέτρα οικοδόμησης, ασβεστόλιθο και πυριτόλιθο. Οι αποθέσεις λευκής άμμου χρησιμοποιούνται στην κατασκευή γυαλιού.

Οι βιομηχανίες περιλαμβάνουν την παραγωγή λευκών ειδών, χαρτιού και κάνναβης, ενώ η παρασκευή μηλίτη πραγματοποιείται παραδοσιακά. Έπιπλα γραφείου κατασκευάζονται στο Σατώ-Γκοντιέ  και η Λαβάλ δραστηριοποιείται στον βιομηχανικό τομέα, με γαλακτοκομικά προϊόντα, ηλεκτρονικά και χημικά προϊόντα σε ένα σύγχρονο επιστημονικό πάρκο.

Τουρισμός
---------

Η Μαγιέν έχει πολλά μνημεία πολιτιστικής κληρονομιάς αιώνων ιστορίας καθώς επίσης και πολλές φυσικές περιοχές, μουσεία, πάρκα κ.α. που ελκύουν το τουριστικό ενδιαφέρον

* Πολιτιστική κληρονομιά της Μαγιέν
* ΛαβάλΛαβάλ
* Αββαείο στο Σατώ-ΓκοντιέΑββαείο στο Σατώ-Γκοντιέ
* Το κάστρο της Σαιντ-ΣουζάνΤο κάστρο της Σαιντ-Σουζάν
* Ντολμέν στην περιοχή της κοινότητας ΕρνέΝτολμέν στην περιοχή της κοινότητας Ερνέ
* Το κάστρο του ΛασαίΤο κάστρο του Λασαί
* Μεσαιωνικά σπίτια στο Σατώ-ΓκοντιέΜεσαιωνικά σπίτια στο Σατώ-Γκοντιέ
* Το κάστρο του ΜοντεκλέρΤο κάστρο του Μοντεκλέρ

Παραπομπές
----------

1. ↑  (Γαλλικά) «Le préfet Jean-francis Treffel remplacé par Thierry Queffelec en janvier 2019 à Wallis et Futuna». *estrepublicain.fr*. 19 Δεκεμβρίου 2018. Ανακτήθηκε στις 20 Δεκεμβρίου 2018.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «habitants.fr/mayenne-53».
4. ↑ . «distance.to/Laval,Mayenne,Pays-de-la-Loire».
5. ↑  *Philips' Modern School Atlas*. George Philip and Son, Ltd. 1973. pp. 42–43
6. ↑  Πάπυρος Λαρούς τομ.39, σελ.359
7. 1 2 . «Comprehensive Dictionary of the World».
8. ↑ . «(PDF) (in French). Préfecture de la Mayenne. 2009. Retrieved 24 September 2015» (PDF).
9. ↑  Bozman, E.F. (1966). *Everyman's Encyclopaedia: Volume 8*. J.M. Dent and Sons. p. 301.
10. ↑ . «www.bastamag.net».

Εξωτερικοί σύνδεσμοι
--------------------

* Σελίδα της Νομαρχίας (γαλλικά)
* Μαγιέν-Τουρισμός (αγγλικά)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133695299
* LCCN: n81003309
* GND: 4038118-3
* BNF: cb11933508b (data)
* NKC: ge293099

 |

 |